**KÚPNA ZMLUVA**

uzatvorená podľa ustanovenia § 409 a nasl. zákona č. 513/1991 Zb. Obchodného zákonníka v znení neskorších predpisov (ďalej len „zmluva“)

**Kupujúci:** Obec Mníšek nad Hnilcom

Sídlo: Mníšek nad Hnilcom 292, 055 64 Mníšek nad Hnilcom

Zastúpený: Ing. Ľudovít Kujnisch – starosta obce

IČO: 35546409

DIČ: 2021682036

Tel.: 053/4799 113

E-mail: obec@mnisek.sk

(ďalej len "kupujúci")

a

**Predávajúci:**

Sídlo:

Zastúpený:

IČO:

IČ DPH:

DIČ:

Tel.:

E-mail:

Zapísaný:

Bankové spojenie:

IBAN:

(ďalej len "predávajúci")

**1. Preambula**

Táto zmluva sa uzatvára ako výsledok verejného obstarávania verejného obstarávateľa v zmysle § 117 zákona 343/2015 Z. z. o verejnom obstarávaní a o zmene doplnení niektorých zákonov v znení neskorších predpisov (ďalej len „zákon o verejnom obstarávaní“).

**2. Predmet zmluvy**

2.1 Predmetom zmluvy je úprava vzájomných práv a povinností zmluvných strán.

2.2 Predávajúci sa zaväzuje dodať kupujúcemu vo svojom mene, na vlastné náklady a zodpovednosť v rozsahu a za podmienok dohodnutých v tejto zmluve predmet zmluvy spočívajúci v zabezpečení úpravy športového povrchu z umelej trávy a oplotenia na Multifunkčnom ihrisku v obci Mníšek nad Hnilcom (ďalej aj ako „predmet zmluvy“) bližšie špecifikovaných v Prílohe č. 1, ktorá tvorí neoddeliteľnú súčasťou tejto zmluvy. Predmetom zmluvy je zároveň kompletná montáž na mieste realizácie, osadenie a vykonanie všetkých úkonov spojených s úpravou športového povrchu.

2.3 Kupujúci sa touto zmluvou zaväzuje zaplatiť za predmet zmluvy predávajúcemu dohodnutú kúpnu cenu stanovenú v článku 3. Kúpna cena a predmet zmluvy prevziať.

2.4 Táto zmluva sa uzatvára v rámci projektu: Unity through Diversity financovaného z Grantov EHP/Nórskych grantov a štátneho rozpočtu Slovenskej republiky a Predmet zmluvy bude financovaný z prostriedkov z Nórskeho finančného mechanizmu 2014 – 2021 (ďalej len „NFM“), zo štátneho rozpočtu SR a z vlastných zdrojov verejného obstarávateľ v zmysle Projektovej zmluvy č. 836/2021, číslo projektu: LDI01008, programu „Miestny rozvoj, odstraňovanie chudoby a inklúzia Rómov“ z Nórskeho finančného mechanizmu 2014 – 2020.

**3. Kúpna cena**

3.1 Ceny sú zmluvnými stranami dohodnuté v súlade so zákonom č. 18/1996 Z.z. v znení neskorších predpisov a vyhláškou MF SR č. 87/1996 Z.z., sú v súlade s cenovou ponukou predávajúceho zo dňa......................, pre zákazku pod názvom: **Úprava športového povrchu z umelej trávy na Multifunkčnom ihrisku v Mníšku nad Hnilcom pre projekt: Unity through Diversity***,* cenysú maximálne, nemenné a záväzné počas platnosti zmluvy. V cene sú zahrnuté všetky náklady predávajúceho súvisiace s dodaním predmetu zmluvy, vrátane nákladov na dopravu na miesto dodania, montáž, prípadné uvedenie do prevádzky, clo a balenie a iné.

3.2 Cena za dodanie predmetu zmluvy podľa tejto zmluvy:
Cena spolu
základ ceny pre DPH: ............................................ EUR
DPH 20%: ............................................ EUR
Celková cena s DPH: .............................................EUR

Slovom ...........................................................................................................
DPH bude účtovať predávajúci podľa platných predpisov.

Podrobný rozpis ceny jednotlivých položiek je uvedený v prílohe zmluvy č.1 tejto zmluvy.

**4. Platobné podmienky a fakturácia**

4.1 Kúpna cena bude uhradená jednou záverečnou faktúrou po dodaní predmetu zmluvy. Platba bude vykonaná bezhotovostným prevodom na účet predávajúceho uvedený v záhlaví tejto zmluvy a za zaplatenie faktúry sa považuje odpísanie fakturovanej čiastky z účtu kupujúceho v prospech účtu predávajúceho.

4.2 Faktúra musí mať predpísané náležitosti podľa Zák. č. 222/2004 Z. z. v znení neskorších predpisov a priložené doklady musia umožniť posúdiť oprávnenosť fakturácie. Faktúra bude predkladaná v dvoch vyhotoveniach pre kupujúceho.
Náležitosti faktúry sú najmä:

a) označenie “faktúra” a jej číslo,
b) identifikačné údaje kupujúceho a predávajúceho (IČO, DIČ, IČ DPH, sídlo),registrácia
c) označenie banky a číslo účtu, na ktorý sa má platiť, v súlade so zmluvou
d) číslo zmluvy a označenie fakturovanej dodávky predmetu zmluvy,
e) deň vystavenia a odoslania faktúry a lehotu jej splatnosti, zdaniteľné plnenie,
f) fakturovaná suma,
g) náležitosti pre účely dane z pridanej hodnoty,
h) pečiatka a podpis.

Súčasťou faktúry musí byť i preberací protokol a dodací list (podpísané štatutárnymi zástupcami zmluvných strán).

4.3 Pokiaľ vystavená faktúra nebude obsahovať všetky predpísané náležitosti v zmysle zákona č. 222/2004 Z.z. v znení neskorších predpisov, bude neoprávnená alebo bude obsahovať nesprávne či neúplné údaje, kupujúci je oprávnený ju vrátiť a predávajúci je povinný faktúru podľa charakteru nedostatku opraviť, doplniť alebo vystaviť novú. V takomto prípade sa preruší lehota splatnosti a nová lehota splatnosti pre kupujúceho začne plynúť prevzatím nového, upraveného resp. oprávnene vystaveného daňového dokladu.

4.4 Lehota splatnosti faktúry sa zjednáva vzájomnou dohodou oboch zmluvných strán na 60 dní od dátumu doručenia faktúry do sídla kupujúceho uvedeného v záhlaví tejto zmluvy, ak sa obe zmluvné strany nedohodnú inak. V prípade, že splatnosť faktúry pripadne na deň pracovného voľna alebo pracovného pokoja, bude sa za deň splatnosti považovať najbližší nasledujúci pracovný deň. V prípade chybne vystavenej faktúry je predávajúci povinný nedostatky odstrániť do 3 pracovných dní od doručenia písomnej výzvy kupujúceho na odstránenie nedostatkov.

**5. Miesto a čas dodania a prevzatia predmetu zmluvy**

5.1 Miesto dodania predmetu zmluvy je: **Obec Mníšek nad Hnilcom, Mníšek nad Hnilcom 292.**

5.2Dodanie predmetu zmluvy sa bude realizovať na základe písomnej objednávky zo strany kupujúceho, ktorá bude doručená poštou, osobne alebo mailom na adresu predávajúceho, pričom lehota na dodanie pre predávajúceho bude **4 mesiacov od odoslania výzvy predávajúcemu**.

5.3 Predávajúci je povinný dodať predmet zmluvy v celku tak ako je uvedené v Prílohe č. 1 tejto zmluvy, nepripúšťa sa čiastkové dodanie predmetu zmluvy.

5.4 O odovzdaní a prevzatí predmetu zmluvy zmluvné strany spíšu protokol. Preberací protokol musí obsahovať údaje o množstve a druhu dodaného predmetu zmluvy, výrobné čísla, dátum a miesto dodania, podpisy oprávnených zástupcov zmluvných strán, identifikáciu osôb, ktoré boli poučené o používaní predmetu zmluvy, vady predmetu zmluvy zistené pri jeho preberaní a lehoty odstránenia vád.

5.6 Dopravu na miesto určené kupujúcim zabezpečuje predávajúci na vlastné náklady tak, aby bola zabezpečená dostatočná ochrana predmetu zmluvy pred jeho poškodením a znehodnotením.

5.7 Kupujúci má právo odmietnuť prevzatie dodaného predmetu zmluvy alebo vrátiť predmet zmluvy na náklady predávajúceho v prípade, že sa predmet zmluvy nezhoduje s predloženou ponukou predávajúceho, ak nemá vlastnosti dohodnuté v zmluve, nie sú predložené doklady k prevzatiu alebo je viditeľne poškodený.

5.8 Preberací protokol bude vyhotovený v 2 origináloch, každá zo zmluvných strán obdrží jedno vyhotovenie.

**6. Nadobudnutie vlastníckeho práva k predmetu zmluvy**

6.1 Vlastnícke právo na predmet zmluvy dodaný podľa podmienok špecifikovaných v tejto zmluve prechádza na kupujúceho odovzdaním predmetu zmluvy kupujúcemu a po uhradení kúpnej ceny špecifikovanej v článku 3 tejto zmluvy.

6.2 Kupujúci sa zaväzuje nepostúpiť predmet zmluvy tretím osobám ani vykonávať na ňom nenávratné zásahy pred nadobudnutím vlastníckeho práva.

6.3 Nebezpečenstvo škody na predmete zmluvy prechádza na kupujúceho dňom jeho odovzdania a prevzatia kupujúcim.

**7. Zodpovednosť za vady a záruky**

7.1 Predávajúci ručí za to, že predmet zmluvy má v dobe prevzatia zmluvne dohodnuté vlastnosti, že zodpovedá technickým normám a predpisom SR, a že nemá vady, ktoré by rušili alebo znižovali hodnotu alebo schopnosť jeho používania.

7.2 Predávajúci zodpovedá i za to, že sa dodané množstvo zhoduje s údajmi v sprievodných dokladoch.

7.3 Predávajúci poskytne kupujúcemu záručnú dobu na predmet zmluvy 24 mesiacov, ktorá začne plynúť podpísaním preberacieho a odovzdávacieho protokolu.

7.4 Za vady, ktoré vznikli, resp. vyšli najavo v záručnej dobe, nezodpovedá predávajúci iba vtedy, ak boli spôsobené používaním predmetu zmluvy v rozpore s návodom na obsluhu dodaným výrobcom alebo nevhodnými prevádzkovými podmienkami, ktoré nezapríčinil predávajúci.

7.5 Prípadné vady predmetu zmluvy bude kupujúci reklamovať písomnou formou u predávajúceho bez zbytočného odkladu po zistení vady.

7.6 Ak sa preukáže, že vada predmetu zmluvy je neodstrániteľná, predávajúci sa zaväzuje dodať náhradný predmet zmluvy zodpovedajúcej kvality.

7.7 Riadne reklamované vady je predávajúci povinný začať odstraňovať v lehote 5 dní odo dňa ich oznámenia na vlastné náklady.

7.8 V prípade oprávnenej reklamácie sa záručná doba predlžuje o dobu, po ktorú bola odstraňovaná vada.

7.9 Kupujúci má právo zabezpečiť odstránenie vád na predmete zmluvy, za ktoré zodpovedá predávajúci, inou osobou na náklady predávajúceho, ak predávajúci po oznámení zistených vád vady neodstránil do 10 pracovných dní.

**8. Zmluvné pokuty a úroky z omeškania**

8.1 Ak sa predávajúci dostane do omeškania s dodaním predmetu zmluvy uvedeného v objednávke, je kupujúci oprávnený požadovať zaplatenie zmluvnej pokuty vo výške 0,05% z kúpnej ceny nedodaného predmetu zmluvy za každý, aj začatý deň omeškania.

8.2 Zmluvnú pokutu vo výške 0,05% z celkovej kúpnej ceny za predmet zmluvy za každý deň omeškania je kupujúci oprávnený vyúčtovať predávajúcemu aj v prípade, že tento nezačne s odstraňovaním riadne reklamovaných vád a/alebo ich neodstráni v dohodnutých lehotách.

8.3 Pri omeškaní s plnením dodávok o viac ako 30 dní má kupujúci právo od nesplnených dodávok odstúpiť bez úhrady vzniknutých nákladov predávajúcemu.

8.4 Pri nesplatení faktúry v zmluvne dohodnutom termíne splatnosti uplatní oprávnená strana nárok na zaplatenie úroku omeškania vo výške 0,05% z fakturovanej čiastky za každý, aj začatý deň omeškania.

8.5 Ustanoveniami o zmluvnej pokute nie je dotknutý prípadný nárok na náhradu škody v celom rozsahu, ktorá vznikne zmluvnej strane z nesplnenia povinností upravených zmluvou druhou zmluvnou stranou, ktoré sú zmluvnou pokutou zabezpečené.

8.6 V sporných prípadoch sa zmluvné strany riadia ustanoveniami Obchodného zákonníka a inými všeobecne záväznými právnymi predpismi.

**9. Práva a povinnosti zmluvných strán**

9.1 Predávajúci je povinný:

a) dodať predmet zmluvy riadne a včas za použitia postupov zodpovedajúcich platným právnym predpisom, technickým normám vzťahujúcim sa k predmetu zmluvy,

b) dodržiavať pri dodaní predmetu zmluvy zjednanie tejto zmluvy, riadiť sa dohodami zmluvných strán,

c) písomne informovať kupujúceho o skutočnostiach, ktoré by mali vplyv na plnenie zmluvy, a to bezodkladne, najneskôr nasledujúci pracovný deň odo dňa, keď skutočnosť nastane alebo predávajúci zistí, že by mohla nastať,

d) odstrániť prípadné vady a nedostatky na predmete zmluvy na svoje náklady,

e) pri odovzdávaní predmetu zmluvy predviesť funkčnosť dodaného predmetu zmluvy a protokolárne ho odovzdať štatutárnemu zástupcovi kupujúceho v mieste dodania predmetu zmluvy.

9.2 Kupujúci je povinný na výzvu predávajúceho prevziať predmet zmluvy v dohodnutom termíne na dohodnutom mieste podľa tejto zmluvy.

9.3 Predávajúci sa zaväzuje pri inštalácii a montáži na mieste dodávky nepoškodiť a nezničiť priestory kupujúceho.

9.4 Predávajúci sa zaväzuje, že umožní všetkým kontrolným subjektom, vrátane Úradu vlády Slovenskej republiky, Ministerstva financií Slovenskej republiky, Úradu pre finančný mechanizmus, Ministerstva zahraničných vecí Nórskeho kráľovstva, Výboru pre finančný mechanizmus, Úradu generálneho audítora Nórskeho kráľovstva a ďalším kontrolným orgánom a orgánom oprávneným na výkon kontroly v zmysle príslušných právnych predpisov SR, ako aj všetkým subjektom povereným týmito inštitúciami vykonať kontrolu dokladov súvisiacich s plnením tejto zmluvy, a to po celú dobu povinnej archivácie týchto dokumentov, určenou v súlade s platnými právnymi predpismi SR.

**10. Odstúpenie od zmluvy**

10.1 Od kúpnej zmluvy môže odstúpiť každá zo zmluvných strán v prípade podstatného porušenia zmluvnej povinnosti alebo bez udania dôvodov.

10.2 Za podstatné porušenie zmluvnej povinnosti na strane predávajúceho považujú zmluvné strany:
a) opakované nedodržanie dodacej lehoty,
b) opakované chybné dodávky zmluvne dohodnutého predmetu zmluvy,
c) nedodržanie zjednania o poskytnutej záruke,
d) nedodržanie zmluvnej ceny uvedenej v tejto zmluve.

10.3 Pod pojmom "opakované" zmluvné strany rozumejú 2-krát po sebe idúce porušenie dohodnutej povinnosti.

10.4 Úplná alebo čiastočná zodpovednosť zmluvnej strany je vylúčená v prípadoch zásahu vyššej moci a úradných miest.

10.5 Odstúpenie od zmluvy musí byť druhej zmluvnej strane oznámené písomne. Odstúpením d zmluvy sa zmluva od začiatku zrušuje.

10.6 V prípade odstúpenia od zmluvy zanikajú všetky práva a povinnosti zmluvných strán, zostávajú však zachované nároky na náhradu škody vzniknutej v priamej súvislosti s porušením zmluvných povinností.

10.7 Zmluvné strany môžu zmluvu písomne vypovedať bez udania dôvodu s výpovednou lehotou jeden mesiac, ktorá začína plynúť prvým dňom nasledujúceho mesiaca po doručení výpovede druhej zmluvnej strane.

10.8 Všetky ostatné práva a povinnosti vyplývajúce z tejto zmluvy sa budú riadiť príslušnými ustanoveniami Obchodného zákonníka a predpismi s ním súvisiacimi.

10.9 Kupujúci má právo s okamžitou účinnosťou odstúpiť od tejto zmluvy v prípade ak nedôjde k podpisu Zmluvy poskytnutí dotácie s Úradom vlády Slovenskej republiky.

**11. Záverečné ustanovenia**

11.1 Táto zmluva sa môže meniť a dopĺňať len formou písomných, vzostupne očíslovaných, podpísaných a datovaných dodatkov, na základe súhlasu oboch zmluvných strán.

11.2 Právne vzťahy, ktoré touto zmluvou nie sú upravené sa riadia príslušnými ustanoveniami Zákona č. 513/1991 Zb., Obchodného zákonníka v znení neskorších predpisov a ďalších všeobecne záväzných právnych predpisov.

11.3 Všetky spory vyplývajúce z tejto zmluvy, alebo vzniknuté v súvislosti s ňou, budú zmluvné strany riešiť predovšetkým vzájomnou dohodou.

11.4 Ak sa pri dňoch neuvádza či sa jedná o deň pracovný alebo kalendárny, zmluvné strany sa dohodli, že ide o deň kalendárny.

11.5 Nedeliteľnou súčasťou tejto zmluvy je Príloha č. 1.

11.6 Obe zmluvné strany sa zaväzujú písomne oznámiť všetky zmeny údajov dôležitých pre bezproblémové plnenie zmluvy na druhej zmluvnej strane.

11.7 Zmluvné strany potvrdzujú, že zmluva vrátane jej platných príloh je zrozumiteľná, nebola uzavretá v tiesni, že si ju pred podpisom prečítali a porozumeli jej obsahu, na dôkaz čoho zmluvu vlastnoručne podpísali.

11.8 Zmluva je vyhotovená v **3** vyhotoveniach, z ktorých predávajúci obdrží 1 vyhotovenie a kupujúci 2 vyhotovenia.

11.9 Zmluva nadobúda platnosť dňom podpísania oboma zmluvnými stranami a účinnosť kumulatívnym splnením nasledovných podmienok:

* zmluva bude zverejnená v zmysle príslušných právnych predpisov,
* došlo k právoplatnému schváleniu verejného obstarávania v rámci jeho administratívnej kontroly vykonanej sprostredkovateľským orgánom (doručením správy zo štandardnej ex-post kontroly verejnému obstarávateľovi).

V ................................, dňa ..................... V ................................., dňa .........................

Za Kupujúceho: Za Predávajúceho:

................................................................. ......................................................................